Nocturnal Breed

Nocturnal Breed er et norsk black/thrash metal-band som ble startet i 1996.

Historie
Nocturnal Breed ble startet i mai 1996 av bassist og vokalist «S.A. Destroyer» (også kjent som «Svartalv» fra Satyricon). Etter kort tid ble gitaristen Ed Damnator (også kjent som «Silenoz» fra Dimmu Borgir) med i bandet.

Raping Europe '97 er en 10" EP til det norske black/thrash metal-bandet Nocturnal Breed. EP-en var den første offisielle utgivelsen til bandet, og ble gitt ut i forbindelse med deres første Europa-turné. Raping Europe '97 ble begrenset til 300 opplag.

Destroyer og Damnator hadde ingen kommersielle planer for bandet, og ønsket bare å spille inn noen demoer som de skulle dele med venner og andre musikere. Men de skiftet fort mening, og Nocturnal Breed signerte med det nederlandske plateselskapet Hammerheart Records i begynnelsen av 1997. Debutalbumet blir spilt in i Gordon Studios i Oslo med de to midlertidige musikerne Astennu og Rick Hellraizer. Etter å ha spilt inn albumet drar Nocturnal Breed på Europa-turné i august sammen med Bal Sagoth og Emperor. Gitarist I. Maztor og trommeslager Andy Michaels blir leid inn for turneen. EP-en Raping Europe '97 blir gitt ut kun for turneen (som også har samme navn) og i oktober blir debutalbumet Aggressor gitt ut. Turneen hadde vært en suksess, og i påvente på deres kommende album ble EP-en Triumph of the Blasphemer gitt ut.

I. Maztor ender opp som et fast medlem i Nocturnal Breed, mens Andy Michaels blir erstattet med Tex Terror. Den nye line-upen spiller så inn album nummer to i Gordon Studios, våren 1998. Etter innspillingen forlater Ed Damnator bandet, og senere på året blir No Retreat... No Surrender utgitt. De drar så på en Europa-turné nummer to, og Nocturnal Breed forlater Hammerheart Records. Bandet starter innspillingen av album nummer tre uten plateselskap i Gordon Studios i Oslo over en tre måneder lang periode i slutten av 1999. Ett år senere (sent i desember 2000) blir The Tools of the Trade gitt ut på Holycaust Records i USA. Avtalen med Holycaust inkludert også en samleboks med alle deres tidligere studioalbum, remastered med nye cover og hefter. Dette ble imidlertid aldri noe av og The Tools of the Trade ble aldri gitt ut utenfor USA. I 2001 velger I. Maztor å forlate Nocturnal Breed, som blir erstattet av T. Thrawn året etter.

I mai 2004 og april 2005 gir Duplicate Records ut to 7" split-album kalt Überthrash og Überthrash II. Disse to utgivelsene inkluderer en sang av Nocturnal Breed, Audiopain, Aura Noir og Infernö hver.

Nocturnal Breed inngår en kontrakt med Painkiller Records om å gi ut The Tools of the Trade på nytt, i tillegg til samleboksen The Remasters som blir sluppet i 2005. Samleboksen inkluderer de tre allerede utgitte studioalbumene, et samlealbum med demo-materiale og EP-en Triumph of the Blasphemer.

T. Thrawn forlater Nocturnal Breed i juli 2005. Han blir erstattet av A.E. Rattlehead måneden etter. Bandet begynner å skrive nytt materiale. Det kommende albumet blir spilt inn i Deadringer Studios i Skjetten i 2006. Albumet ble gitt ut på Agonia Records under navnet Fields of Rot i juli 2007.

Medlemmer
Nåværende medlemmer
S.A. Destroyer (Kenneth Svartalv) – Vokal og bass (1996–)
Tex Terror – Trommer og vokal (1998–)
V. Finedeath – Gitar (2010–)
I. Maztor – Gitar (1997 - 2001, 2011–)

Tidligere medlemmer
Gitarister
[Ed Damnator (Sven Atle Kopperud) (1996–1998)
T. Thrawn (Tom Kvålsvoll) (2002–2005)

Trommeslagere
Andy Michaels (1997)

Session musikere
Bitch Molester (Shagrath) (1996–1997) – Keyboard
Tjodalv (1997) – Trommer
Rick Hellraiser (1997) – Trommer
Astennu (Jamie Stinson) (1997) – Gitar
 Nocturno Culto (2014) - Vokal

Utgivelser
Studioalbum
ÅrTittelPlateselskapLine-up1997AggressorHammerheart RecordsS.A. Destroyer og Ed Damnator1998No Retreat... No SurrenderHammerheart RecordsS.A. Destroyer, Ed Damnator, Tex Terror og I. Maztor2000The Tools of the TradeHolycaust RecordsS.A. Destroyer, Ben Hellion, Tex Terror og I. Maztor2007Fields of RotAgonia RecordsS.A. Destroyer, Ben Hellion, Tex Terror og A.E. Rattlehead2014Napalm NightsAgonia RecordsS.A. Destroyer, Tex Terror, I. Maztor, V. Fineideath

Andre utgivelser
ÅrTittelPlateselskapType utgivelse1997Demo Rehearsal 02.97SelvfinansiertDemo1997Raping Europe '97Hammerheart RecordsEP1998Triumph of the BlasphemerHammerheart RecordsEP2004WarthogProstata RecordsEP2004MotörmouthNeseblod RecordsEP2004ÜberthrashDuplicate RecordsSplit med Infernö, Audiopain og Aura Noir2005Überthrash IIDuplicate RecordsSplit med Infernö, Audiopain og Aura Noir2005The RemastersPainkiller RecordsSamleboks2005Black Cult: The Demonz 96-99Painkiller RecordsSamlealbum

 Eksterne lenker 




Kategori:Band etablert i 1996 i Norge
Kategori:Norske thrash metal-band
Kategori:Norske black metal-band